Luettelo animaatiosarjan Avatar jaksoista
Ensimmäinen tuotantokausi – Kirja yksi: Vesi (2005)

| # | Nimi | Animointi | Ohjaus | Käsikirjoitus | Ensiesitys | Suomen ensiesitys | Tuotantokoodi |
| --- | --- | --- | --- | --- | --- | --- | --- |
| 1 | "Jäävuoren poika" (engl. Boy In The Iceberg) | JM Animation | Dave Filoni | Michael Dante DiMartino, Bryan Konietzko | 21. helmikuuta 2005 | 11. tammikuuta 2008 | 101 |
Tulikansa (engl. Fire Nation) hyökkäsi Vesiheimoja (engl. Water Tribes), Maan valtakuntaa (engl. Earth Kingdom) ja Tuulenkulkijoita (engl. Air Nomads) vastaan jo sata vuotta sitten, eikä sota ole vieläkään päättynyt. Monet ovat jo luopuneet toivosta, mutta nuori tyttö ja Etelänavalla asustavan Eteläisen vesiheimon ainut vedentaitaja, Katara, uskoo kaikkia neljää alkuvoimaa taitavan ja jälleensyntymisen syklissä elävän Avatarin palaavan vielä palauttamaan rauhan. Eräällä kalastusretkellä hän ja hänen veljensä, Sokka, löytävät jäävuoren sisältä Tuulenkulkijoihin kuuluvan nuoren tuulentaitajapojan nimeltä Aang ja tämän lentobiisonin Appan. Samaan aikaan Zuko, Tulikansan karkotettu prinssi, tarkkailee setänsä, Irohin, kanssa meriä etsien Avataria. Tutkiessaan erään Tulikansan laivan jäännöksiä, Katara kertoo Aangille kaiken Satavuotisesta sodasta. Mutta valitettavasti kaukoputkella tarkkaillut Zuko huomaa heidät.
| 2 | "Avatar palaa" (engl. The Avatar Returns) | JM Animation | Dave Filoni | Michael Dante DiMartino, Bryan Konietzko | 21. helmikuuta 2005 | 18. tammikuuta 2008 | 102 |
Prinssi Zuko saapuu Eteläisen vesiheimon kylään, jossa Aang oli nähty, ja vaatii näitä luovuttamaan Avatarin. Palatessaan kylään Aang antautuu estääkseen Zukoa vahingoittamasta kyläläisiä. Katara ja Sokka lähtevät kuitenkin perään Appan selässä. Aang onnistuu pakenemaan laivalta ja nujertaa Zukon ystäviensä avustuksella. Aang tunnustaa olevansa Avatar ja lähtee Katara ja Sokka mukanaan kohti Pohjoisnapaa oppiakseen Pohjoiselta vesiheimolta vedentaitamista.
| 3 | "Tuulitemppelissä" (engl. The Southern Air Temple) | DR Movie | Lauren MacMullan | Michael Dante DiMartino | 25. helmikuuta 2005 | 25. tammikuuta 2008 | 103 |
Aang vie Kataran ja Sokkan kotiinsa, Eteläiseen tuulitemppeliin ja kertoo paikallisista urheilulajeista sekä mentoristaan, munkki Gyatsosta. Hän löytää temppelistä myös viimeisen elävän lentolemurin ja nimeää tämän Momoksi. Katara ja Sokka eivät saa tilaisuutta kertoa, että Tulikansa oli tappanut kaikki Tuulenkulkijat. Kun Aang lopulta tajuaa asian ja näkee myös Gyatson luurangon, hän siirtyy järkyttyneenä Avatar-tilaan. Mutta Katara ja Sokka saavat hänet rauhoittumaan. Sillä välin Zuko ja Iroh korjaavat aluksensa kärsimiä vahinkoja ja tapaavat Tulikansan komentaja Zhaon, joka saa selville Avatarin paluun. Zuko haastaa Zhaon Agni Kaihin, tulentaitajien kaksintaisteluun, selvittääkseen oikeutensa Avatarin jahtaamisesta. Zuko säästää Zhaon hengen; mutta Zhao yrittääkin tämän jälkeen tappaa Zukon. Iroh kuitenkin estää Zhaon aikeet.
| 4 | "Kyoshin soturit" (engl. The Warriors of Kyoshi) | JM Animation | Giancarlo Volpe | Nick Malis | 4. maaliskuuta 2005 | 1. helmikuuta 2008 | 104 |
Aang vie matkan aikana Kataran ja Sokkan Maan valtakunnassa sijaitsevalle Kyoshi-saarelle, missä joukko nuoria tyttösotureita vangitsee heidät. Aang kuitenkin todistaa heille olevansa Avatar, ja asukkaiden kunnianosoituksen, sillä Kyoshi oli yksi Aangia edeltäneistä Avatareista. Sokka puolestaan tutustuu Kyoshi-sotureiden johtajaan, Sukiin, ja oppii kunnioittamaan tyttöjen kykyä taistella. Mutta Zukon hyökätessä kylään, Aang ystävineen päättää jatkaa matkaansa.
| 5 | "Omashun kuningas" (engl. The King of Omashu) | DR Movie | Anthony Lioi | John O’Bryan | 18. maaliskuuta 2005 | 8. helmikuuta 2008 | 105 |
Aang ystävineen poikkeaa seuraavaksi matkallaan Maan valtakunnan kaupungissa nimeltä Omashu. Hän kokeilee pitkästä aikaa matkustaa kaupungin postinkuljetusjärjestelmän kautta, mitä hän teki vuosia sitten ystävänsä, Bumin, kanssa. Mutta tulevat samalla tuhonneeksi erään kaalikauppiaan kärryt. Omashun hullu kuningas ei kuitenkaan pane pahakseen, mutta laittaa Aangin kokeeseen. Jos hän ei selviydy siitä, ryömykristallit peittävät hetkessä hänen ystävänsä. Viimeisessä haasteessa Aangin on arvattava kuninkaan nimi ja hän huomaa tämän olevan itse Bumi.
| 6 | "Rautalaivan vangit" (engl. Imprisoned) | JM Animation | Dave Filoni | Matthew Hubbard | 25. maaliskuuta 2005 | 15. helmikuuta 2008 | 106 |
Aang, Katara ja Sokka leiriytyvät lähelle Maan valtakunnan kylää, josta Tulikansa on vanginnut kaikki maantaitajat. Poika nimeltä Haru joutuu myös vangituksi ja pelastaakseen hänet Katara järjestää itsensä myös vangituksi. Vankila, jonne hänet viedään on tehty metallista ja pystytetty keskelle merta. Mutta Aang ja Katara saavat maantaitajat ryhtymään kapinaan huomatessaan hiilen sopivaan maantaitamiseen.
| 7 | "Päivänseisaus, osa 1: Henkimaailma" (engl. Winter Solstice, Part 1: The Spirit World) | DR Movie | Lauren MacMullan | Aaron Ehasz | 8. huhtikuuta 2005 | 22. helmikuuta 2008 | 107 |
Katara, Sokka ja Aang saapuvat kylään, jonka asukkaita uhkaa tuntematon hirviö. Hirviö paljastuu mustavalkoiseksi hengeksi nimeltä Hei Bai ja vie kerran Sokkan mukanaan. Aang seuraa häntä ja hän päätyy vahingossa henkimaailmaan. Aang saa tietää viimeisimmällä edellisellä Avatarilla, Rokulla, olevan hänelle viesti. Pian tämän jälkeen hän onnistuu rauhoittamaan Hei Bain. Avatar on neuvoton kun selviää, että luvattu opettaja on jo kauan sitten kuollut Avatar Roku. Sillä välin Iroh joutuu Maan valtakunnan sotilaiden vangiksi, koska tämä oli kerran Tulikansan kenraalina piirittänyt 600 päivän ajan kaupunkia nimeltä Ba Sing Se. Zuko joutuu tämän vuoksi keskeyttämään hetkeksi Aangin jahtaamisen.
| 8 | "Päivänseisaus, osa 2: Avatar Roku" (engl.  Winter Solstice, Part 2: Avatar Roku) | DR Movie | Giancarlo Volpe | Michael Dante DiMartino | 15. huhtikuuta 2005 | 29. helmikuuta 2008 | 108 |
Aang matkustaa Tulimaahan Avatar Rokulle omistetulle temppelille saadakseen talvipäivänseisauksen aikaan selville tämän viesti. Mutta heitä jahtaavat samanaikaisesti sekä Zuko että komentaja Zhao. Lisäksi temppelin viisi Tulipyhimystä ovat kääntyneet Avataria vastaan. Yksi ystävällinen pyhimys kuitenkin opastaa Aangin pyhäkköön puhumaan Rokun kanssa. Rokun henki kertoo Aangille "Sozinin komeetasta", joka ohittaa planeetan ensi vuonna ja antaa tulentaitajille tarpeeksi voimaa voittaa koko sota lopullisesti. Zhao ja pyhimykset saartavat pyhäkön, mutta Avatar Roku ottaa hetkellisesti hallintaansa Aangin kehon ja tuhoaa temppelin.
| 9 | "Vedentaitajan käärö" (engl. The Waterbending Scroll) | JM Animation | Anthony Lioi | John O’Bryan | 29. huhtikuuta 2005 | 7. maaliskuuta 2008 | 109 |
Katara yrittää opettaa Aangille sen mitä itse tietää vedentaitamisesta. Merirosvokaupungissa ystävykset törmäävät vahingossa arvokkaaseen vedentaitamistekniikoista kertovaan kääröön. Kataran varastaessa käärön, merirosvot alkavat jahdata heitä. Zuko liittoutuu merirosvojen kanssa löytääkseen Aangin. Mutta Zukon miehistö ja merirosvot ajautuvat lopulta taistelemaan keskenään, antaen Aangille ja tämän ystäville mahdollisuuden paeta.
| 10 | "Poika nimeltään Jet" (engl. Jet) | JM Animation | Dave Filoni | James Eagan | 6. toukokuuta 2005 | 14. maaliskuuta 2008 | 110 |
Puissa asuvat vapaustaistelijat, johtajanaan poika nimeltä Jet, pelastavat Aangin, Kataran ja Sokkan pieneltä Tulistoureiden joukolta. pyytävät ystävysten apua julmien Tulisotureitten taltuttamiseksi. Katara ja Aang suostuvat auttamaan erään Maan valtakunnan kylän pelastamisessa, mutta Sokka suhtautuu Jetiin epäilyttävästi. Kun Katara ja Aang suostuvat auttamaan "pelastamaan" erään Tulikansan valloittaman kylän, paljastuukin, että Jet aikoikin hukuttaa kylän ja uhrata samalla viattomien siviilien henkiä Tulikansan nujertamiseksi. Sokka onnistui kuitenkin evakuoimaan kylästä sekä Maan valtakunnan että Tulikansan asukkaat.
| 11 | "Kanjonin vangit" (engl. The Great Divide) | DR Movie | Giancarlo Volpe | John O’Bryan | 20. toukokuuta 2005 | 21. maaliskuuta 2008 | 111 |
Aang, Katara ja Sokka lähtevät ylittämään Isouoman kanjonia oppaan johdolla. Seurueeseen kuuluu myös kaksi heimoa, jotka ovat olleet riidoissa jo vuosisadan näiden esi-isien, Wei Jin ja Jin Wein, välillä tapahtuneen vuoksi. Lopulta Aang kuitenkin pienellä valheella saa heimot rauhaan keskenään.
| 12 | "Iso myrsky" (engl. The Storm) | JM Animation | Lauren MacMullan | Aaron Ehasz | 3. kesäkuuta 2005 | 28. maaliskuuta 2008 | 112 |
Rahan ansaitsemiseksi Sokka lähtee auttamaan erästä kalastajaa, joka kuitenkin syyttää Avataria "selkänsä kääntämisestä maailmalle". Aang paljastaa Kataralle kuinka munkit aikoivat lähettää hänet Itäiseen tuulitemppeliin ja erottaa munkki Gyatsosta, ainoasta ihmisestä, joka välitti Aangista enemmän himisenä kuin Avatarina. Tämän vuoksi Aang alun perin karkasi kotoaan ja jäädytti itsensä vahingossa jäävuoreen. Samaan aikaan Zukon meihistö kyseenalaistaa hänen johtajuuttaan, kunnes Iroh kertoo Zukon miehistölle tämän karkotuksesta. Zuko oli vastustanut erään kenraalin sotasuunnitelmaa, mutta joutunut Agni Kaihin omaa isäänsä, nykyistä Tulen valtiasta, vastaan, joka tuki puolestaan suunnitelmaa. Koska Zuko oli kieltäytynyt taistelemasta, hänen isänsä oli arpeuttanut hänen silmänsä ja karkottanut hänet Tulimaasta.
| 13 | "Sininen henki" (engl. The Blue Spirit) | DR Movie | Dave Filoni | Michael Dante DiMartino, Bryan Konietzko | 17. kesäkuuta 2005 | 4. huhtikuuta 2008 | 113 |
Katara ja Sokka ovat sairastuneet kovaan kuumetautiin korkealla vuorella. Aang lähtee etsimään heille parannuskeinoa luontaisparantajan luota. Eukko antaakin Aangille oivan neuvon, mutta paluumatkalla amiraaliksi ylennetty Zhao sekä Yuu Yan -jousiampujat vangitsevat hänet. Aangin kuitenkin pelastaa naamioitunut miekkamies nimeltä "Sininen henki". Mutta miekkamiehen menettäessä tajuntansa, Aang huomaa tämän olevan itse Zuko. Aang yrittää ystävystyä tämän kanssa, mutta Zuko kieltäytyy.
| 14 | "Ennustaja" (engl. The Fortuneteller) | JM Animation | Dave Filoni | Aaron Ehasz, John O’Bryan | 23. syyskuuta 2005 | 11. huhtikuuta 2008 | 114 |
Ystävykset saapuvat kylään, jonka asukkaat luottavat vahvasti Wu-tädiksi kutsutun ennustajan sanaan. Onhan ennustaja kertonut hänelle, että matka olisi turvallinen. Katara kysyy Wu-tädiltä rakkauselämänsä tulevaisuudesta. Kataraan ihastunut Aang puolestaan yrittää tehdä häneen vaikutuksen ja huomaa samalla erään tulivuoren purkautuvan vastoin Wu-tädin ennustusta. Aang ja Katara vedentaitoivat pilvet varoittamaan kyläläisiä ja Aang pysäyttää laavan voimakkaalla tuulentaitamisella. Kun Sokka kommentoi Aangia "voimakkaksi taitajaksi", tämä saa Kataran hämmentymään, koska Wu-täti ennusti hänen naivan "voimakkaan taitajan".
| 15 | "Vesiheimon Bato" (engl. Bato of the Water Tribe) | DR Movie | Giancarlo Volpe | Ian Wilcox | 7. lokakuuta 2005 | 18. huhtikuuta 2008 | 115 |
Katara ja Sokka löytävät rannalta hylätyn Vesiheimon aluksen. Alus kuuluu Batolle, joka on Hakodan, Kataran ja Sokkan isän, ystävä. Aang kuitenkin saa käsiinsä Batolle osoitetun  viestin Hakodalta. Kataralla ja Sokkalla olisi mahdollisuus kahden vuoden jälkeen tavata isänsä, mutta Aang pelkää jäävänsä yksin ja salaa aluksi koko asian. Kuullessaan tästä he todella jättävät Aangin. Sillä välin Zuko on saanut avukseen palkkionmetsästäjän, Junen, ja hänen tarkkaakin tarkemmalla vainulla varustetun shirsun avulla löytää kohteensa mantereitten ylitse. Katara ja Sokka saapuvat kuitenkin apuun ja päättävät jatkaa Aangin mukana kohti Pohjoisnapaa.
| 16 | "Perinteisen tulimestarin opissa" (engl. The Deserter) | JM Animation | Lauren MacMullan | Tim Hedrick | 21. lokakuuta 2005 | 25. huhtikuuta 2008 | 116 |
Paetessaan eräästä Tulikansan kylästä, Aang ystävineen löytää Tuliarmeijasta eronneen tulentaitajamestarin nimeltä Jeong Jeong. Avatarin tavoista poiketen Aang yrittää käyttää tilaisuuttaa hyväkseen oppia tulentaitamista. Aluksi Jeong Jeong kieltäytyy, mutta Avatar Rokun henki saa hänet muuttamaan mielensä. Aang kuitenkin tulee vahingossa satuttaneeksi Kataraa, joka puolestaan huomaa kykenevänsä käyttämään vedentaitamista parantamiseen. Tämän vuoksi Aang päättää, ettei enää halua oppia tulentaitamista. Sen jälkeen hän kohtaa amiraali Zhaon ja saa tietää tämän olleen ennen Jeong Jeongin oppilas. Aang käyttää Zhaon temperamenttia hyväksi ja saa tämän tuhoamaan oman laivansa.
| 17 | "Pohjoinen tuulitemppeli" (engl. The Northern Air Temple) | DR Movie | Dave Filoni | Elizabeth Welch Ehasz | 4. marraskuuta 2005 | 2. toukokuuta 2008 | 117 |
Aang kuulee kuinka Pohjoisessa tuulitemppelissä on nähty lentäviä ihmisiä. Mutta nämä eivät osoittaudukaan Tuulenkulkijoiksi, vaan Maan valtakunnan pakolaisiksi. Aang ei kuitenkaan pidä temppeliin tehdyistä muutoksista, mutta kävelykykynsä menettänyt poika nimeltä Teo kertoo osan temppelistä olevan yhä koskematonta. Nämä huoneet ovat kuitenkin täynnä sota-aseita, jotka Teon isä, Mekanisti, oli rakentanut Tulikansan pakottamana. Kun Aang häätää tulikansalaiset, nämä tekevät hyökkäyksen temppeliin. Ja vaikka hyökkäys saadaan pysäytettyä, Tulikansa saa käsiinsä vielä yhden keksinnön: kuumailmapallon.
| 18 | "Vedentaitajamestari" (engl. The Waterbending Master) | JM Animation | Giancarlo Volpe | Michael Dante DiMartino | 18. marraskuuta 2005 | 9. toukokuuta 2008 | 118 |
Aang ystävineen saapuu lopulta Pohjoisnavalle, jossa Pohjoinen vesiheimo ottaa hänet suurin suosionosoituksin vastaan. Sokka rakastuu heimon prinsessaan, Yueen. Aang saa opettajakseen vedentaitajamestari Pakkun, joka kuitenkin kieltäytyy opettamasta Kataraa. Katara kuitenkin todistaa lopulta taitonsa ja muistuttaa Pakkua tämän entisestä morsiamesta, joka oli Kataran ja Sokkan isoäiti. Amiraali Zhao yrittää salamurhata Zukon ja pakottaa tämän miehistön sekä Irohin osallistumaan Pohjoisnavalle sunnattuun hyökkäykseen. Zuko on kuitenkin elossa ja hiipii setänsä avulla takaisin alukseen.
| 19 | "Pohjoisen saarto, osa 1" (engl. The Siege of the North, Part 1) | DR Movie | Dave Filoni | Aaron Ehasz | 2. joulukuuta 2005 | 16. toukokuuta 2008 | 119 |
Tulikansan joukot lähestyvät Pohjoisnapaa. Iroh varoittaa Zhaota siitä, että täydenkuun aikaan vedentaitajien voimat ovat vahvimmillaan. Mutta Zhao kertoo varautuneensa asiaan, koska oli vuosia sitten löytänyt eräästä kirjastosta tiedon vedentaitamisen lähteestä: Kuu- ja Merihengistä. Aang itse pyrkii pyytämään näiden henkien apua valmistautuakseen Tulikasan hyökkäykseen. Yue johdattaa Aangin henkien lähteelle, jossa tämä meditoi päästäkseen henkimaailmaan. Zuko kuitenkin saapuu paikalle ja kaappaa Aangin kehon Kataran estoista huolimatta.
| 20 | "Pohjoisen saarto, osa 2" (engl. The Siege of the North, Part 2) | JM Animation | Dave Filoni | Aaron Ehasz | 2. joulukuuta 2005 | 23. toukokuuta 2008 | 120 |
Zuko etsii suojaa Pohjoisnavan lumimyrskyltä mukanaan Aangin keho. Katara, Sokka ja Yue kuitenkin seuraavat ja pelastavat molemmat. Henkimaailmassa Aang taapa Naamarosvona tunnetun hengen nimeltä Koh, joka kertoo Aangille Kuu- ja Merihengistä, nimeltä Tui ja La, olevan henkien lähteessä uiskentelevat kaksi koikarppia. Zhao saapuu lähteelle ja Irohin varoituksista huolimatta surmaa Tuin, jolloin vedentaitajat menettävät voimansa. Kataran, Sokkan ja Yuen avulla pelastunut Aang yhdistää voimansa Lan kanssa ja tuhoaa Tulikansan laivaston, lukuun ottamatta Zukoa ja Irohia. Yue, joka saanut vauvana osan Kuuhengen voimia, uhraa itsensä tullakseen uudeksi Kuuhengeksi. Merihenki La puolestaan vetää Zhaon veden alle kostaakseen Tuin kuoleman, eikä Zhao ota vastaan Zukon apua. Kuultuaan tapahtuneesta Tulen valtias Ozai lähettää tyttärensä, Azulan, etsimään pettureiksi julistetut veljensä ja setänsä.